# Jessica Garza

Jessica Garza (Dallas (Texas), 17 d'abril de 2000) és una actriu coneguda per interpretar Penelope Guerrero a la sèrie d'horror The Purge.
Quan tenia uns 10 anys, ella i el seu germà, que també esdevindria actor, feien representacions teatrals a casa seva pels seus amics i familiars. Una amiga seva la va animar a anar a classes d'interpretació. Després de graduar-se de l'institut un any abans d'hora, Garxa va anar a Los Angeles amb la seva mare i el seu germà a intentar iniciar-hi una carrera d'actuació, amb el compromís als seus pares que si al cap d'un any no ho aconseguia re-avaluaria la situació.
La seva carrera cinematogràfica va començar amb papers en dues pel·lícules, On Angel's Wings (2014) i Read All Over (2015). Va participar en episodis de sèries com ara NCIS o Modern Family. El 2017 va participar en la sèrie Six, que tractava d'una unitat de lluita contra el terrorisme de l'Exèrcit dels Estats Units, en el paper d'Anabel Ortiz. El 2018 va interpretar Penelope Guerrero a la sèrie d'horror The Purge. Per aquest paper, Garza es va preparar mirant vídeos de sectes i llegint-ne. El 2020 va participar en la sèrie Penny Dreadful: City of Angels interpretant Josefina Vega, germana del protagonista Tiago Vega.
El seu germà, Michael Garza, va interpretar Eddy a The Hunger Games: Mockingjay - Part 1.

## Filmografia

Televisió :
| Any | Títol | Paper | Notes |
| 2011 | The Coconut Syndrome | Jo | Curtmetratge |
| 2015 | NCIS | Layna Korkmaz | Episodi: "Troll" |
| 2016 | Sweet/Vicious | Hailey McMahon | Episodi: "The Writing's on the Wall" |
| 2016 | Urban Cowboy | Veronica Robles | Telefilm |
| 2017 | Pure Genius | Lydia | Episodi: "Touch and Go" |
| 2018 | Modern family | Angelina | Episodi: "In Your Head" |
| 2018 | A. P. Bio | Mia Nunez | Episodi: "Pilot: Catfish" |
| 2017-2018 | Six | Anabel Ortiz | 16 episodis |
| 2018 | The Purge | Penelope Guerrero | 10 episodis |
| 2020 | Penny Dreadful: City of Angels | Josefina Vega | 8 episodis |
Cinema :
| Any | Títol | Paper | Notes |
| 2014 | On Angel's Wings | Angel | |
| 2015 | Read All Over | Amaya | |

## Referències

* 1 2 3 Burdis, Lily. «JESSICA GARZA» (en anglès). Flaunt. [Consulta: 11 maig 2020].
* ↑ Marx, Lillian. «'Penny Dreadful: City of Angels' Actress Jessica Garza Age, Instagram, Roles: Everything to Know» (en anglès). Floor 8, 27-04-2020. [Consulta: 11 maig 2020].
* 1 2 3 4 5 Petski, Denise. «‘Penny Dreadful': Jessica Garza & Johnathan Nieves Join ‘City Of Angels' Showtime Sequel Series» (en anglès). Deadline, 15-02-2019. [Consulta: 11 maig 2020].
* 1 2 «Jessica Garza from SIX on History» (en anglès). TV Series Hub, 11-06-2018. Arxivat de l'original el 2020-11-23. [Consulta: 11 maig 2020].
* 1 2 3 Lopez, Donnie. «Jessica Garza, 'The Purge' TV Series, and Rising Starlets» (en anglès). Black Girl Nerds, 15-08-2018. [Consulta: 11 maig 2020].
* ↑ Andreeva, Nellie. «‘The Purge’: Gabriel Chavarria & Jessica Garza To Star In TV Series For USA & Syfy» (en anglès). Deadline, 26-02-2018. [Consulta: 11 maig 2020].
* ↑ «Jessica Garza plays Penelope | Cast & Crew | The Purge» (en anglès). USA Network, 26-07-2018. Arxivat de l'original el 2018-11-08. [Consulta: 11 maig 2020].
* ↑ «Josefina Vega» (en anglès). Showtime. [Consulta: 11 maig 2020].
* ↑ «The Hunger Games: Mockingjay - Part 1 (2014)» (en anglès). IMDb. [Consulta: 11 maig 2020].
* ↑ «Jessica Garza» (en anglès). IMDb. [Consulta: 11 maig 2020].